Isigidimi Sama-Xosa

Ipepa Lamaxosa Lenyanga

Vol.. VII

LOVEDALE, SOUTH AFRICA, OCTOBER 1, 1877.

No. 85

Isigidimi Samaxosa.

ISIPITIPITI SAPESHEYA KWE

NCIBA.

Kule nyanga ifileyo indaba ezibe zingama- ndla zezokulwa kwa Mamfengu apesheya kwe Nciba nama Gcaleka Kwi *S'igidimi* esidluleyo sanika ukuqaleka kweso sipitipiti ngangoko sasivakele ngako. Kwindaba ezifike emva kokupuma kwaso akubonakali sahluko sikulu kwinteto yetu yangapambili nokuxela kwabanye isiqaleko.

Ngokuhambiseka kwalongxabano bobona abalesi betu kwincwadi yombalelani otele ukuba ngombla 25 ka August abuya awela ama Gcaleka ukuza kwelama Mfengu ashiya ngasemva amadoda amashumi mabini—kwe- lama Mfengu icala kwafa isixenxe sabantu.

Ngolwe Sibini ngomhla 28 ka August kwati xa u-Col. Eustace Imantyi ka Rili ahlangene no Mr. Ayliff eyama Mfengu, beteta ngendlela zokuxolisa e-Gcuwa kanti ama Gcaleka apambe aya kungena kwimizi engase zantsi kwe sikolo. Uti obala ngalo mini, “yaseliciteka lontlanganiso yabo. Bati bakuya abazitnantyi bafika kuko iqela elikulu labantu baka Mapasa kodwa sebeqalile ukubaleka. Bati bakuwela em- deni abayeka ama Mfengu.” Uquba ati, “ Kute ngolwe Sitatu ngomhla 29 kwavakala ukuba ama Gcaleka abuye eza kwelama Mfengu angena ngakwa Feltman. Ama Mfengu aye kuhlanganisa epetwe ngu Feltman no Nofotyo no Pola no Katshana. Bade bawagxota ama Gcaleka ati akuwela umda babuya, kwaba kufe kuma Xosa amadoda amabini, kwelama Mfengu kungxwelerwe amadoda akwamabini. Ama Gcaleka ngalomini ayekwi waka elinamakulu mahlanu inkoliso yawo ivela kufupi no Sarili.”

Ate ama Mfengu abebalekele ku Nga- ngelizwe wawagxotela kwase zweni lawo. Kuvakele ke kwakwelo xesha ukuba abatile abakwesika Komanise bafun’ ukutelela ku Sarili noko bengekapumiseli. Enye indawo eyenzeke ngezo ntsuku kube kukubuyiswa kwe nkomo ezibe zitinjwe kwa Mapasa kungaziwa ukuba asizizo zase Mamfengwini, zabuyiswa nelizwi eliti ama Gcaleka akalwi no Rulumeni alwa nama Mfengu.

Kute ke kusapulapulwa ezo kwavakala

ukuba e-Rini kube kusilwa ama Xosa nama Mfengu kwada kwablulwa ngama polisa, abamba amadoda 64, awafaka etolongweni- Tsipelo sokokulwa bosihona abalesi kwincwa- di ka Mr. Ntshona ekwe zababalelani.

Ngexesha ke ekube kubambiseka ezonto pakati kwama Gcaleka nama Mfengu ama- doda ka Rulumeni akona, u-Ayliff no Eustace abezamela ukuxolisa. U-Mr. Chalmers inkosana yama polisa iwele namadoda 250 ekungavakaliyo kodwa into ayenzileyo. U- Mr. Brownlee, kute eselelungiselele ukunduluka nama soldati akumakulu amatatu wabuya wawashiya weza yedwa. Sibala nje namhla upesheya kwe Nciba no Governor, u-Sir Bartie Frere no Mr. Merriman Umongameli wezakiwo nemihlaba ye koloni. Asinamatanda ukuba lomadoda omatatu aya kuba nako ukusigqiba esisipitipiti.

Amazwana esinga singawenza ngokuma- lunga naso namhla nje ngala.

Indawo yokuqala ibonakalayo kukuba bonke abantsundu bafundiswe ukuba abana- kuwuwela umda beze kulwa emhlabeni we Nkosazana baze noko babe besiti abalwi ne koloni. U-Mapasa nokuba ngu Rili kufuneka eyifundisiwe londawo ngendlela angasayi kuyilibala, kuba ukuba iya yekelelwa londawo kungaba kuza kubuyelwa kwakwi ntlalo endala yabantsundu, ebekungeko zizwe zinokumelana zingalwi. Nokuba ama Mfengu bekuko indawo aqale ngayo ucuku indawo ka Mapasa no Sarili ibikukubika ku Rulumeni aze ke awohlwaye yena. Indawo egqitiseleyo ngobubi kwicala lama Gcaleka kukuba ati naxa Imantyi ziblanganele ukufuna iqinga lokuxolisa kanti wona awele eza kutimba! Iteta ntonina lonto ukuba ayiteti kudelwa kwe Mantyi zapesheya kwe Nciba ngama Gcaleka. Esiti ke ngoko ube- fanele u-Rulumeni ukuwohlwaya, abonise ukuba indawo ezinjalo azinakufumana ze- nziwe.

Enye indawo yile yokuba nangoku u-Sarili usazihlangula kulento. Ukubonisa ukuba yena unobublobo no Rulumeni kutiwa utumele inkabi yenkomo ku Mr. Chalmers. Siyakolwa nati ukuba lento iqaleke ngapandle kwake. Kodwa noko ukuba uyinkosi epete abantu bayo kufuneka ukuba abafundise umteto wake, kuba nguye oya kubuzeka ngabo. Ukuba ke uti asingabo bake makatsho mhlope ukuze nambla nabo babe pantsi ko Rulumeni nje ngama Mfengu. Ukuzi-

hlangula ngamazwi noko kubulelekayo aku- sayi kufeza luto ngapandle kokuba kude kubonakale ukuqumba kwake ngokude u- Mapasa inkosana epantsi kwake yenze into engaka.

Ngazwi nye ke siti banga bangati aboni- leyo nokuba ngobanina bohlwaywe ngohlobo lokuze into enje ingabuye ibeko.

INTSOMI ZAMAXOSA.

Abanye bangaba mhlaumbi sebesazi ukuba u-Mr. Theal wase Dikeni ufun’ ukushicilela. incwadi ye Ntsomi zama Xosa aya kuyinika nge Sixosa ne Singesi. Kwesi *Sigidimi* sinika enye yazo ukuze abafundi betu babone ukuba yinto enjanina eza kwenziwa. Sikushiyela kubo nokubona indawo ezingafezekile nase ntetweni yayo nase kubalisweni. Into esinga singayi bika yeyokuba u-Mr. Theal lowo ucela amagama abantu abangavumayo ukuyi tenga incwadi enjalo ukuba uyishicilele. Inani alifunayo ngamakulu amahlanu, aselelifumene ngamashumi .

Imali yayo iyakuba zisheleni ezintandatu inye. Ukuba kodwa akanakulifumana inani eleneleyo labavuma ukuyi tenga akayi kuba sayi shicilela. Sobona ke ukuba bangapina abangatanda ukuzibona zishicilelwe lutsomi zakowabo ,zaxelwa ezezinye intlanga.

IMBALI YENTAKA EYENZ’ AMASI.

Kwakuko ngelinye ixesha umntu olihlwempu ehlala nomfazi wake kumzi otile. Babe na- bantwana abatatu, amakwenkwe emabini ne ntombazana. Amasi bebe wafumana emtini. Ebeti ukuze afunyanwe kukanywe emtini ze- kupume amasi. Ayenge mnandi nje ngawe nkomo, bati nabantu abebe wasela bahlala be- bityile. Ngenxa yesi sizatu, abo bantu babe ngagudile nje ngabanye abatyebileyo.

Ngenye imini umfazi waya kulima intsimi. Waqala ngoku nqamla inca ngekuba, emana eyi fumba ndaweni nye, yada yasuka yayi mfumba enkulu. Lowo waungumsebenzi wemini yokuqala, lati ilanga xa liqala ukutshona wagoduka. Wati akumka, kwa fika intaka kulondawo, yati, “nca buya ube njengoko ubunjalo, nca yalentsimi buyela endaweni yako.” Kwenzeka oko. Wati akuya kwa kusa, akufika kwenzekile oku, wamangaliswa kakulu. Wayi qokelela kanjalo ngalo mini, wagxumeka nezinti enxa-